  Майя Бывальцева «Егит семьяослы улон инты кылдытон» федерал ӵектос улсын 2019-тӥ арын Удмуртиысь 240 семья улон интыя югдурзэ умоятон понна федерал субсидия басьтоз. Со сярысь элькунысь лэсьтӥськонъя, жилищно-коммунальной возёсъя но дыкужымъя министерстволэн пресс-службаез ивортэ. Та программае пыриськон понна куриськонэз улосвыл министерство толон федерал удысэтэ келяз. Программае пыриськыны мылкыд каризы 19 муниципал кылдытэтъёс, соос пӧлын Ижкар. Сое быдэстон улсын егит семьяослы улон инты пуктыны яке басьтыны субсидиос висъяны чакламын. Нылпитэк семьяослы юрттэтлэн быдӟалаез улон интылэн дунызлэсь 30 процент луэ. Нылпиосын семьяослы — 35 процент. Иван Ястреб, Удмуртиысь лэсьтӥськонъя, жилищно-коммунальной возёсъя но дыкужымъя министрФедерал программае пыриськыны мылкыд карись семьяослэсь туэ 1-тӥ куартолэзёзь интыысь аскивалтон ёзэсъёсы 512 куриськонъёс вуизы. Черодъя ӧжытсэ 240 семья субсидиез 2019-тӥ арын басьтоз ни. Кылемез 2020-тӥ арын пыриськыны быгато. Озьы ик Удмуртиысь лэсьтӥськонъя министерство 2019-тӥ арын Ижкарын кык мерлыко объектъёсты пуктыны федерал субсидия басьтон понна куриськон сётӥз. Со Берш архитектор нимо урамын 1 сюрс 224 интылы шоръёзо школа но Сельхозвыставка ёросын 116 интылы нылпи сад. Тегъёс: Мерлык Ижкар егитсемья улонинты Удмуртия коньдон Лэсьтськонъяминстерство  